สวัสดีค่ะ หนูมีอาการปวดที่ท้องด้านซ้ายล่างเกือบถึงหัวหน่าวค่ะอาการปวดจะปวดจี้ดๆตื้อๆคล้ายกล้ามเนื้อบีบตัว แล้วหายไปสลับกันจะปวดหนักช่วงมีประจำเดือนค่ะบางครั้งปวดร้าวไปถึงเอวค่ะ ปกติไม่เคยปวดท้องเวลามีประจำเดือนค่ะ อย่างนี้เสี่ยงเป็นอะไรร้ายแรงหรือเปล่าคะคุณ
สวัสดีค่ะ อาการปวดตื้อที่ท้องน้อยด้านซ้าย อาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดหากเป็นปวดบีบๆคลายๆ อาจเกี่ยวกับกล้ามเนื้อค่ะการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดหากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด ควรปรึกษาแพทย์เพื่อหาสาเหตุอื่นๆที่เป็นไปได้ดังกล่าวไป